EkBass/fiwiki-20250220-pages-articles huggingface dataset:
Maunulan ulkoilumaja

Maunulan ulkoilumaja on ulkoilumaja Maunulanpuistossa Helsingissä. Sitä pitää yllä Helsingin Latu, joka on Suomen Ladun paikallisyhdistys. Rakennuksen omistaa Helsingin kaupunki. Majan ympäristössä on kesäisin ulkoilureittejä ja talvisin latuja. Vuonna 1914 rakennettu maja on alun perin ollut ampumaseuran rakennus. Vieressä sijaitsi aiemmin ampumarata, joka toimi vuosina 1914–1962. Vanhan ampumaradan paikalla kasvaa nykyisin koivikkoa. ==Lähteet== ==Aiheesta muualla== *Helsingin Ladun kotisivut Luokka:Helsingin urheilupaikat Luokka:Ulkoilukeskukset Luokka:Helsingin suojellut rakennukset Luokka:Maunula
Sanikiluaq

Sanikiluaq () on pieni, 744 asukkaan (2006) pikkukylä Hudsoninlahdella sijaitsevassa Belchersaarten saaristossa Nunavutin territoriossa Kanadassa. Kylä kuuluu hallinnollisesti Qikiqtaalukin alueeseen. Kylä on Nunavutin territorion eteläisin paikkakunta, ja sen pormestari on Davidee Kowcharlie. Kylässä sijaitsevalta Sanikiluaqin lentoasemalta on kolmesti viikossa lentoyhteys mannermaalle. Kentän ainoat käyttäjät ovat Air Inuit ja Kivalliq Air. Kylässä on myös 300 oppilaan koulu, Nuiyak School, joka työllistää 23 henkeä. == Historia == Saarta on tutkimusten mukaan asuttanut Dorsetin kulttuurin asukkaat 500-luku eaa. – 1000-luku välisenä aikana. Heidän kulttuurinsa kadottua, alueella asuivat Thulen kulttuurin edustajat 1200-luvulta 1400-luvulle. Inuiitit ovat asuneet saarille kevät ja kesäkausina liikkuessaan riistaeläinten perässä. Ensimmäisenä eurooppalaisena Sanikiluaqin löysi vuonna 1610 tutkimusmatkailija Henry Hudson. Vuonna 1928 Hudson's Bay Company perusti alueelle kauppa-aseman, joka toimi satunnaisesti 1950-luvulle saakka. 1960-luvulla saarella sijaitsi kaksi eri yhdyskuntaa, kunnes vuonna 1971 Kanadan valtio keskitti alueen palvelut, siirsi rakennukset ja asukkaat nykyiselle paikalle. ==Lähteet== Luokka:Nunavutin kylät ja kaupungit Luokka:Nunavutin kunnat
Vantaan viihdeorkesteri

Vantaan viihdeorkesteri () on ammattimuusikoista koostuva Vantaalla toimiva sinfoniakokoonpano, joka ainoana Suomessa on keskittynyt viihdemusiikkiin. Vantaan viihdeorkesterin sai alkunsa vuonna 1948, jolloin Helsingin autokoritehtaan henkilökunta perusti Tikkurilaan voittoa tavoittelemattoman yhdistyksen, Vantaan orkesteri ry:n. Pian orkesteri täydentyi muiden paikallisten yritysten henkilökunnalla ja vuonna 1950 orkesterin taustayhteisöksi perustettiin Tikkurilan Orkesteriyhdistys ry. Tämä sai hieman taloudellista tukea kotikunnaltaan (Helsingin maalaiskunta). Sittemmin vuonna 1987 Martinlaaksoon valmistuneesta konserttitalo Martinuksesta tuli orkesterin kotisali. Merkityksellistä oli myös, että orkesterille myönnettiin tuolloin sen toiminnan turvaava toiminta-avustus. Vuonna 1998 orkesteri sai tunnustuksena Vantaan kulttuuripalkinnon. Jousikvartetista 65 muusikon täysikokoiseen sinfoniaorkesteriin taipuvan orkesterin ylikapellimestari vuoden 2011 alusta lähtien on walesilaissyntyinen Nick Davies. Vuosina 1988–2009 orkesterin taiteellisena johtajana toiminut Markku Johansson loi perustan orkesterin suuntautumiselle viihdemusiikkiin. Orkesterin kapellimestareina ovat viime vuosina vierailleet mm. Atso Almila, Jari Puhakka ja Riku Niemi. == Levytyksiä == * 1992 Vantaan viihdeorkesteri / Suosittuja suomalaisia sävelmiä * 1997 Vantaan viihdeorkesteri / Jealousy * 1998 Jari Sillanpää / Varastetut helmet * 1999 Vantaan viihdeorkesteri / Blue Dreams * 2000 Jorma Hynninen / Hurmio * 2000 Vantaan viihdeorkesteri / Tähtiä ja timantteja * 2001 Pentti Hietanen / Joulun ihme * 2002 Eija Kantola, Marita Taavitsainen ja Saija Varjus / Muistojen Bulevardi * 2003 Mari Palo / Illan varjoon himmeään * 2004 Mamba & The New Kallio Horns / Mamba & Vantaan Viihdeorkesteri konserttilavalla * 2005 Vesa-Matti Loiri, Anneli Saaristo, Mikko Leppilampi, Nina Tapio / Kaksipäisen kotkan varjossa -elokuvan laulut * 2005 Vantaan Viihdeorkesteri - Rumpuryhmä / Vantaa Pops Parade * 2005 Eri esittäjiä / Joulun Tähdet * 2006 Mari Palo, Petri Bäckström / Joulun hohde * 2007 Kari Tapio / Kuin taivaisiin * 2008 Vantaan Viihdeorkesteri, Mari Palo, Anneli Saaristo ja Jorma Hynninen / Tähtiä ja Timantteja * 2014 Vantaan Viihdeorkesteri / Let's Face the Music == Lähteet == == Aiheesta muualla == * Virallinen sivusto Luokka:Suomalaiset orkesterit Luokka:Vantaan musiikki Luokka:Vantaan kulttuuripalkinto
Blenheimin palatsi

Blenheimin palatsi () on monumentaalinen kartano Woodstockissa, lähellä Oxfordia Englannissa. Se tunnetaan Winston Churchillin synnyinpaikkana ja lapsuudenkotina. Kartano edustaa harvinaista englantilaista barokkia. Kartanon rakentaminen alkoi vuonna 1705 ja päättyi noin 1722. Sen piti alun perin olla kiitollisen kansakunnan lahja John Churchillille, ensimmäiselle Marlboroughin herttualle, voittoisan Ranskan-sotaretken jälkeen. Rakentamisaikana nousi kuitenkin poliittinen debatti, joka ajoi herttuan maanpakoon ja luopumaan arvonimestään sekä johti kartanon suunnitelleen arkkitehdin sir John VanbrughinVanbrugh, John Nordisk familjebok 31. 1921 maineen menetykseen. Parlamentin rahoitus loppui vuonna 1712. Churchillit palasivat maanpaosta 1714 kuningattaren kuoltua, ja rakennustyöt jatkuivat heidän omilla rahoillaan pääasiassa herttuattaren ohjeiden mukaan. Vanbrugh suunnitteli kartanon ennen kaikkea kaukaa katsottavaksi; läheltä sen runsaat koristelut voivat näyttää melko mahtipontisilta. Capability Brown, aikansa tunnetuin maisema-arkkitehti, suunnitteli puiston. Blenheimin palatsi luokiteltiin vuonna 1957 Grade I -luokan suojelukohteeksi. Kartano liitettiin Unescon maailmanperintöluetteloon 1987.Blenheim Palace Unesco == Lähteet == == Aiheesta muualla == Luokka:Yhdistyneen kuningaskunnan palatsit Luokka:Englannin kartanot Luokka:Grade I -luokan rakennukset Englannissa Luokka:Oxfordshiren rakennukset ja rakennelmat Luokka:Unescon maailmanperintökohteet Yhdistyneessä kuningaskunnassa Luokka:Barokin arkkitehtuuri
Belchersaaret

Belchersaaret (, ) on saaristo Hudsoninlahdella Kanadan aluevesillä. Hallinnollisesti maapinta-alaltaan noin 13 000 neliökilometriä kattava saaristo kuuluu Nunavutin territorioon ja Qikiqtaalukin alueeseen. Saaristo käsittää kaikkiaan yli 1 500 saarta, joista suurimmat ovat Flaherty Island, Kugong Island, Moore Island, Tukarak Island, Innetallong Island, Wiegand Island, Split Island, Snape Island ja Mavor Island. Saarten ainoa ja samalla Nunavutin eteläisin asutuskeskus Sanikiluaq sijaitsee Flaherty Islandilla. ==Lähteet== Luokka:Nunavutin saaret Luokka:Saaristot
Pitkäkosken maja

Pitkäkosken maja on Helsingin keskuspuiston pohjoislaidalla, lähellä Vantaanjoen Pitkäkoskea sijaitseva ulkoilumaja. Se sijaitsee Kuninkaantammentiellä Kuninkaantammessa. Majan kahvio on erityisen suosittu hiihtokelien aikaan talvella. Paikan sämpylät ja leivonnaiset leivotaan majassa. Aiemmin, eli ennen vuonna 1982 valmistunutta Päijännetunnelia, Helsingin kaupunki otti raakavetensä pääosin Vantaanjoesta. Nykyisin Pitkäkosken majana toimiva parakki toimi vuonna 1959 valmistuneen Helsingin kaupungin vesilaitoksen työmaaruokalana. Pitkäkosken majan lounaispuolella Hakuninmaalla toimii nykyäänkin Pitkäkosken vedenpuhdistamo, joka on osa Helsingin vesihuoltoa. ==Aiheesta muualla== * Pitkäkosken ulkoilumajan aukioloajat. Myös lomaviikot. * Ulkoilumajan omat sivut Luokka:Kaarela Luokka:Helsingin urheilupaikat Luokka:Ulkoilukeskukset
Blaenavon

Blaenavon () on kaupunki Kaakkois-Walesissa. Sen ympärillä on Unescon maailmanperintöluetteloon kuuluva Blaenavonin teollisuusmaisema, joka on kokonaisuutena parhaiten säilyneitä hiili- ja harkkorautateollisuuden keskittymistä 1700- ja 1800-luvuilta. Blaenavonin kaupunki sijaitsee korkealla vuoren rinteellä. Asukkaita kaupungissa 2016 oli . Täällä on vanhimpien todisteiden mukaan ollut asutusta ja valmistettu piikivestä työkaluja jo mesoliittisellä ja neoliittisillä kausilla. == Nähtävyyksiä == Blaenavonin nähtävyyksistä merkittävimpiä ovat kaivosmuseo (Big Pit National Coal Museum) sekä Blaenavonin rautaruukki (Blaenavon Ironworks). Opastuskeskus (Blaenavon World Heritage Centre) joka esittelee maailmanperintölistalle päässeen teollisuuskaupungin historiaa. == Historia == Blaenavonin kaupunki syntyi rautaruukin ympärille 1788 kun Thomas Hill, Thomas Hopkins ja Benjamin Pratt perustivat ruukin Blaenavoniin. Se oli jo vuonna 1789 toiseksi suurin rautaruukki Walesissä ja yksi maailman suurimmista. Yhtiöllä oli omissa mineraalivarannoissaan hallussa rautamalmia, savea, kivihiiltä ja kalkkikiveä. Jotka ovat perusraakaineet mitä masuuniraudan valmistamisessa tarvitaan. Vuonna 1796 uunit tuottivat tonnia rautaa vuodessa. Nopesti oli luotu infrastruktuuri jossa rautamalmi kaivokset, hiilikaivokset, kalkkikivi louhokset, rautatakomot, tiilitehtaat, rautatiet, vesistöissä kanaalit ja työntekijöiden talot olivat kaikki Blaenavon iron companyn hallinnassa. Vuonna 1878 keksittiin Bessemerin prosessi jolla voitiin vähentää jolla voitiin vähentää fosforin määrää raudassa ja tällä tavalla saada lujempaa terästä. Sen seurauksena rautaa vietiin entistä suurempia määriä ympäri maailman ja alue kehittyi entisestään. Vuonna 1891 alueen asukasluku oli , mihin se oli kasvanut suunnilleen tyhjästä. Nousujohteinen kehitys oli vallalla koko Etelä- Walesissa aina vuoteen 1913, jolloin hiilen louhinta työllisti suoraan henkilöä Walesissa, taikka yhden neljästä aikuisesta miehestä. Kaupungin väkiluku oli suurimmillaan jopa yli asukasta. Teräksen tuotanto päättyi vuonna 1938, ja Big Pit, viimeinen merkittävä hiilikaivos suljettiin vuonna 1980. Osa ruukkialueesta on nykyisin museona. == Muuta == Blaenavonissa on kuvattu Brittiläistä draamasarjaa Tohtori Intiasta, joka sijoittuu 1960-luvulle. Kaupungin ystävyyskaupunki on: * Coutras, Ranska == Kuvia == Tiedosto:Broad Street, Blaenavon - geograph.org.uk - 358082.jpg|Broad Street, Blaenavon Tiedosto:St Peter's Parish Church, Blaenavon - geograph.org.uk - 2897554.jpg|Pietarinkirkko Tiedosto:Blaenafon Ironworks-24May2008.jpg|Unescon maailmanperintökohde Blaenafon Ironworks. Tiedosto:Blacksmith's shop, Big Pit, Blaenavon - geograph.org.uk - 860889.jpg|Sepän paja Tiedosto:Wales blaenavon bigpit.jpg|Big Pit -hiilikaivosmuseo Tiedosto:Steam hammer, Blaenavon.jpg|Höyryvasara == Lähteet == == Aiheesta muualla == *Welsh History Month: Blaenavon Ironworks *Blaenavon Ironworks Luokka:Torfaen Luokka:Walesin kunnat Luokka:Unescon maailmanperintökohteet Yhdistyneessä kuningaskunnassa
Alfredo Marceneiro

Alfredo Duarte Marceneiro (25. helmikuuta 1891 – 26. kesäkuuta 1982) oli portugalilainen fadolaulaja. Marceneiro oli cadavalilaisten vanhempiensa ensimmäinen poika. Hän voitti vuonna 1924 kultamitalin Lissabonissa järjestetyssä fadokilpailussa laululla "O remorso". Hän osallistui myöhemmällä urallaan useisiin muihin kilpailuihin, ja vuonna 1940 hän lauloi António Lopes Ribeiron elokuvassa Feitiço do Império. thumb|Alfredo Marceneiron hauta Marceneiro asui suurimman osan elämästään Santa Isabelissa, Lissabonissa. Hän oli naimisissa Judite de Sousa Figueiredon kanssa ja hänellä oli viisi lasta. Marceneiro kuoli vuonna 1982. Kahden vuoden kuluttua presidentti António Ramalho Eanes myönsi hänelle postuumisti Comenda da Ordem do Infante D. Henriquen arvon. Marceneiro levytti vain vähän, sillä hän omien sanojensa mukaan vastusti fadon kaupallistamista. == Aiheesta muualla == * Viralliset sivut , Luokka:Fadistat Luokka:Vuonna 1891 syntyneet Luokka:Vuonna 1982 kuolleet
Zakia Mrisho Mohamed

Zakia Mrisho Mohamed (s. 19. helmikuuta 1984) on tansanialainen kestävyysjuoksija. Mohamed juoksi IAAF:n yleisurheilufinaalissa 2003 kuudenneksi 3 000 metrin juoksussa ajalla 8.46,77. Maastojuoksun MM-kisoissa 2005 hän oli pitkällä matkalla kahdeskymmenes. Samana vuonna Helsingin MM- kisoissa hän oli 5 000 metrin juoksussa kuudes ajalla 14.43,87 ja IAAF:n yleisurheilufinaalissa 3 000 metrillä kolmas. Kansainyhteisön kisoissa 2006 hän oli 5 000 metrillä kahdeksas. Vuonna 2007 hän oli 23:s maastojuoksun MM- kisoissa ja karsiutui 5 000 metrin alkuerissä Osakan MM-kisoissa. Seuraavana vuonna hän karsiutui jälleen 5 000 metrin alkuerissä Pekingin olympialaisissa, mutta oli kymmenes 5 000 metrillä ja neljäs 3 000 metrillä IAAF:n yleisurheilufinaalissa. Vuonna 2009 hän oli 5 000 metrillä 15:s Berliinin MM- kisoissa ja kymmenes IAAF:n yleisurheilufinaalissa. Kaksi vuotta myöhemmin hän oli Daegun MM-kisojen 5 000 metrillä yhdestoista ajalla 15.18,81. Lontoon olympialaisissa 2012 hän karsiutui 5 000 metrin alkuerissä. ==Ennätykset== * 1 500 metrin juoksu: 4.10,47 (2005) * 3 000 metrin juoksu: 8.39,91 (2005) * 5 000 metrin juoksu: 14.43,87 (2005) * 10 000 metrin juoksu: 32.20,47 (2010) ==Lähteet== * Luokka:Tansanialaiset kestävyysjuoksijat Luokka:Vuonna 1984 syntyneet Luokka:Elävät henkilöt
AnnaSophia Robb

AnnaSophia Robb (s. 8. joulukuuta 1993 Denver, Colorado, Yhdysvallat) on yhdysvaltalainen näyttelijä. Esiinnyttyään McDonald’sin mainoksessa Robb sai ensimmäisen roolinsa televisiosarjasta Drake & Josh. Hän näytteli kymmenvuotiaana pääroolin televisioelokuvassa Samanthan ihmeellinen loma. Robb käytti roolissaan ruskeaa peruukkia. Toinen merkittävä elokuva oli Ystäväni Winn-Dixie, jossa hän näytteli pääroolin vuonna 2005. Samana vuonna hän esitti Orvokki Jauhiaista elokuvassa Jali ja suklaatehdas. Silta salaiseen maahan -elokuvassa vuonna 2007 Robb esitti yhden päärooleista ja lauloi ”Keep Your Mind Wide Open” -nimisen kappaleen. Hän näytteli myös salaperäistä tyttöä elokuvassa Kuoleman sadonkorjuu (The Reaping) yhdessä Hilary Swankin kanssa. Sittemmin Robb on esiintynyt useissa elokuvissa, kuten Jumper (2008), Sleepwalking (2008), Kilpajuoksu taikavuorelle (2009), The Space Between (2010), Soul Surfer (2011) ja The Way Way Back (2013). Television puolella hän esitti nuorta Carrie Bradshaw’ta Carrien päiväkirjat -sarjassa vuosina 2013–2014. Sarja kertoo Sinkkuelämää-sarjan Carrie Bradshaw’n nuoruusvuosista. ==Filmografia== Elokuva Rooli Vuosi Samanthan ihmeellinen loma Samantha 2004 Ystäväni Winn-Dixie India “Opal” Buloni 2005 Jali ja suklaatehdas Orvokki Jauhiainen 2005 Silta salaiseen maahan Leslie Burke 2007 Kuoleman sadonkorjuu Loren McConnell 2007 Have Dreams, Will Travel Cassie Kennington 2007 Spy School Jackie Hoffman 2008 Sleepwalking Tara 2008 Jumper Millie Harris nuorena 2008 Kilpajuoksu taikavuorelle Sara 2009 The Space Between Sam 2010 Soul Surfer Bethany Hamilton 2011 The Way Way Back Susanna Thompson 2013 Carrien päiväkirjat Carrie Bradshaw 2013–2014 ==Singlet== Laulu Albumi Vuosi “Keep Your Mind Wide Open” Silta salaiseen maahan 2007 ==Aiheesta muualla== * AnnaSophia Robbin virallinen kotisivu * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt Luokka:Seulonnan keskeiset artikkelit
Plainview-kulttuuri

Plainview-kulttuuri (Plano-kulttuuri tai sen osa) noin 10 500 vuotta sitten oli eräs paleointiaanien suurriistan metsästyskulttuureista, joka pohjautui biisonin ja monien muiden eläinten metsästykselle.. Varhainen Plainview oli Clovisin aikalainen. Siihen liittyvät myös Goshenin ja Belenin kulttuurit, vallitsi Lounais-Yhdysvalloissa 11 300-9 000 radiohiilivuotta sitten. Myöhäinen Plainview, "varsinainen Plainview" oli 9 000-7 000 radiohiilivuotta sitten, tyypillisimmillään ehkä Texasin seuduilla 9 000-8 000 radiohiilivuotta sitten. Plainview-keihäänkärki oli litteä ja koveraperäinen, Clovisin kärkeä muistuttava, mutta kärjessä oli kalanpyrstömäinen perä. Plainviewiä pidetään siirtymätyyppinä Clovisin ja samanaikaisen Daltonin välillä. Kulttuuri oli Plano-kulttuurin osa tai seuraaja jollain alueella. Plainviewiä seurasi arkaainen eli liittinen kausi. Arkaainen kausi alkoi 10 000-7 000 radiohiilivuotta sitten jääkauden päätyttyä. == Lähteet == Luokka:Paleointiaanit
St. Kilda

St. Kilda () on saariryhmä Skotlannin edustalla vielä Ulko-Hebrideistäkin avomerelle päin. Se on Unescon maailmanperintökohde ja asumaton vuodesta 1930 alkaen. Saariryhmän nimi muistuttaa "Pyhää Kildaa", mutta kirkkohistoria ei tunne Kilda-nimistä pyhimystä. Nimi tulee kenties muinaisnorjan sanasta Skildir, suojapaikka. Saaret ovat syntyneet muinaisesta tulivuoresta. Korkein kohta on 430 m merenpinnasta, ja sen lähellä on 300 metrin jyrkänne. Saarilla pesii monia merilintulajeja; niiden suulayhteiskunta on maailman suurin. == Historia == St. Kildan saaria oli asuttu esihistoriallisilta ajoilta alkaen. Saarilla on tehty joitakin pronssikautisiin ihmisiin viittaavia löytöjä, ja sieltä on löydetty hyvin säilyneitä rautakautisia rakennelmia.St Kilda - the Past The National Trust for Scotland Historiallisena aikana saaret ovat kuuluneet mantereella asuvalle maanomistajalle, joka on vuokrannut niitä luonnossa (lähinnä ohrana) maksettua vuokraa vastaan. Vuonna 1697 saarilla asui 180 henkeä. He viettivät talven Village Bayssa ja hajaantuivat kesäksi laajemmalle. Saaren tärkein luonnonvara olivat merilinnut. Asukkaat laskeutuivat köysien varassa jyrkänteiden linnunpesille. Ohran viljely oli vaikeaa alavien maiden suolaisuuden vuoksi. Silti saarelta riitti vientiin untuvaa, linnunlihaa, villaa, kalaa ja ohraa. Eristyneisyys teki saarelaiset haavoittuviksi kulkutaudeille. Vuonna 1727 heidän keskuuteensa levisi isorokko, joka surmasi saarelaiset paitsi yhtä aikuista ja kahdeksaa lasta. Koko talven ajan linnustamassa ja siksi suojassa olleet kolme miestä ja kahdeksan poikaa selvisivät myös. Pahinta tuhoa teki kuitenkin sairaus, jota nimitettiin kahdeksan päivän taudiksi. Se tappoi 150 vuoden ajan 4-5 päivän ikäisistä lapsista kolme neljäsosaa. Tauti oli tetanus eli jäykkäkouristus. On arveltu, että taudin bakteerit levisivät lintujen mukana. 1800-luvulla saaret alkoivat kiinnostaa turisteja. Syntyi yhteys ulkomaailmaan, saarten väkiluku pieneni siirtolaisuuden ja lapsikuolleisuuden takia rajusti. Sukupuolijako vääristyi niin, ettei avioliittoikäisiä miehiä juuri ollut. Selviytyäkseen saarella miesten piti osata linnustamisen taito. Ensimmäisen maailmansodan aikana yhteydet mantereelle lisääntyivät Kuninkaallisen laivaston osaston vuoksi. Viimeiset 36 asukasta asutettiin omasta pyynnöstään mantereelle vuonna 1930. Saarella ei asu ketään pysyvästi, mutta siellä on jatkuvasti sotilastukikohdan henkilöstöä sekä luonnontutkijoita tutkimusasemalla. Saarta hallinnoi National Trust for Scotland. == Luonto == Saarista kahdella elää oma erityinen villi lammasrotu, joka on tutkijoiden mielenkiinnon kohteena. Sen alkuperää ei tiedetä, mutta lampaita on ilmeisesti ollut Soayn saarella viikinkiajoista asti. Vuonna 1932 osa lampaista pyydystettiin ja siirrettiin Hirtan saarelle. == Lähteet == ==Aiheesta muualla== Luokka:Ulko-Hebridit Luokka:Atlantin saaristot Luokka:Unescon maailmanperintökohteet Yhdistyneessä kuningaskunnassa Luokka:Kansainvälisesti tärkeät lintualueet
Kaijonharjun suuralue

Kaijonharjun suuralue on yksi Oulun kaupungin 23:sta suuralueesta. Suuralue sijaitsee keskustan pohjoispuolella valtatien 4 itäpuolella. Kaijonharjun suuralueella on 20 121 asukasta ja 9 554 asuntokuntaa. Asukasluku on kasvanut viime vuosina merkittävästi Ritaharjun kaupunginosan rakentuessa. Lisäksi suuralueella on 9 912 työpaikkaa. Oulun yliopiston ja Oulun ammattikorkeakoulun Linnanmaan kampukset sijaitsevat suuralueella. ==Kaupunginosat Kaijonharjun suuralueella== * Jylkynkangas * Kaijonharju * Kuivasjärvi * Liikanen * Linnanmaa * Ritaharju ==Alueella toimivat asukasyhdistykset ja toimikunnat== Kaijonharjun suuralueella toimii Kaijonharjun suuralueen yhteistyöryhmä, johon kuuluu alueen asukkaita ja virkamiehiä useista eri hallintokunnista. Koko suuralueella toimii yksi asukasyhteisö, Kuivasjärven pienkiinteistöyhdistys (tulevaisuudessa Kuivasjärven Seutu ry). Koska alue on laaja, on yhdistys perustanut omat toimikuntansa eri alueille. ==Merkittävät liikenneyhteydet== * Valtatie 4 (Pohjantie) * Seututie 847 * Raitotie ==Lähteet== ==Aiheesta muualla== Luokka:Oulun suuralueet
Feininger

Feininger voi tarkoittaa: ==Henkilöitä== * Andreas Feininger (1906–1999), yhdysvaltalainen valokuvaaja, Lyonel Feiningerin poika * Karl Feininger (1844–1922), saksalais-yhdysvaltalainen muusikko * Lyonel Feininger (1871–1956), saksalais-yhdysvaltalainen taidemaalari, Karl Feiningerin poika * Theodore Lux Feininger (1910–2011), saksalais-yhdysvaltalainen valokuvaaja ja taidemaalari, Lyonel Feiningerin poika ==Muita merkityksiä== * 6653 Feininger (1991 XR1), asteroidi
Pateniemen suuralue

Pateniemen suuralue on yksi Oulun kaupungin 23:sta suuralueesta. Suuralue sijaitsee keskustan pohjoispuolella valtatien 4 länsipuolella. Suuralueella asuu noin 12 500 henkilöä. Työpaikkoja alueella on 1 086. ==Kaupunginosat Pateniemen suuralueella== *Pateniemi *Herukka *Rajakylä ==Merkittävät liikenneyhteydet== * Valtatie 4 (Pohjantie) * Seututie 847 (Haukiputaantie) ==Lähteet== ==Aiheesta muualla== Luokka:Oulun suuralueet
L7

L7 on yhdysvaltalainen rock-yhtye. Sen musiikkia on luonnehdittu punkiksi, grungeksi ja alternative rockiksi. L7:n perustivat vuonna 1985 Los Angelesissa Donita Sparks ja Suzi Gardner ja se jatkoi toimintaansa 2000-luvun alkupuolelle asti vetäytyen virallisesti tauolle vuonna 2001. Yhtye ilmoitti paluustaan joulukuussa 2014. Vuonna 2016 valmistui bändistä ja bändin historiasta kertova dokumenttielokuva L7: Pretend We're Dead. L7 on esiintynyt Suomessa vuosina 1992 ja 2000. ==Jäsenet== ===Nykyiset=== * Donita Sparks – kitara/laulu (1985–2001, 2014–) (perustajajäsen) * Suzi Gardner – kitara/laulu (1985–2001, 2014–) (perustajajäsen) *Jennifer Finch – basso/laulu (1986–1996, 2014-) * Demetra Plakas – rummut/laulu (1988–2001, 2014) ===Entiset=== * Janis Tanaka – basso (1999–2001) *Greta Brinkman – basso (1996) * Gail Greenwood – basso, laulu (1996–1999) * Roy Koutsky – rummut (1987–1988) *Anne Anderson – rummut (1988) == Diskografia == ===Studioalbumit=== *1988 – L7 *1991 – Smell the Magic *1992 – Bricks are Heavy *1994 – Hungry for Stink *1997 – The Beauty Process: Triple Platinum *1999 – Slap-Happy *2019 – Scatter the Rats === Livealbumit === * 1998 – L7 Live: Omaha to Osaka ===Kokoelmat=== *2000 – Best of L7: The Slash Years ===Singlet=== *1990 – Shove *1992 – Pretend We’re Dead *1992 – Monster *1992 – Slide (live) (split single, A-puolella Faith No Moren "Easy") *1992 – Everglade *1994 – Andres *1997 – Drama *1997 – Off the Wagon *1999 – Freeway *1999 – Mantra Down *2017 – Dispatch From Mar-a-Lago *2018 – I Came Back to Bitch == Lähteet == == Aiheesta muualla == * Yhtyeen kotisivut Luokka:Yhdysvaltalaiset rockyhtyeet Luokka:Grungeyhtyeet
Bloom 06

Bloom 06 on italialainen italodance-genren musiikkia tekevä yhtye joka ennen tunnettiin Eiffel 65:na. Ainoa ero entiseen yhtyeeseen on Eiffelin DJ:n, Gabry Ponten pois jääminen. Gabryn pois jäätyä Eiffel 65 jatkoi vielä toimintaansa, mutta ei enää julkaissut yhtään albumia. Nimi ei olisi muuten vaihtunut, mutta yhtye päätti perustaa oman studion Blue Boys ja erota Bliss Corporationista (Bliss Co.), ja näin ollen vanha "brändi" jäi BlissCoon. Bloom 06 on julkaissut kaksi albumia, viisi singleä ja kaksi EP:tä, Eiffel 65-nimen alla aloitettu Crash Test julkaistiin vuoden 2006 lopulla nimellä Crash Test 01. Ensimmäinen single oli In the City, joka on sama kappale kuin Torinon talviolympialaisten 2006 tunnusmusiikki Eiffel 65:n Living in My City, mutta siihen on lisätty lauluosuuksia. Tämä single julkaistiin syyskuussa 2006. Bloom 06:n musiikkityyli eroaa perinteisestä italodancesta ja Eiffel 65:n tyylistä jonkin verran, sillä nyt on tarkoitus käyttää myös sähkökitaraa, tavallisia rumpuja ja bassoa. Tietokoneet, mikserit ja syntetisaattorit ovat kuitenkin edelleen tärkeässä osassa. Nyt myös Maurizio Lobina taustalaulaa joitain kappaleita. Ensimmäinen albumi, Crash Test 01, julkaistiin 13. lokakuuta 2006. Heinäkuussa 2007 Bloom 06 teki kaksi remixiä italiassa kesähiteiksi nousseista biiseistä, Basta Poco (Vasco Rossi) ja Un Kilo (Zucchero). Yhtyeen toisen albumin, Crash Test 02:n julkaisu viivästyi vuoden 2008 keväälle ja ilmestyi lopulta toukokuun 23. päivä. Kappaleita tällä albumilla on sekä englanniksi että italiaksi. Albumin henki muistuttaa vanhaa Eiffel 65:sta. Heidän alkuperäinen ryhmänsä, Eiffel 65, on muodostettiin uudestaan kesäkuussa 2010. ==Jäsenet== *Jeffrey Jey (oikea nimi Gianfranco Randone) – Syntynyt Lentinissä, Sisiliassa, 5. tammikuuta 1970 - laulu, basso. *Maury Lobina (vanha nimi Apollo, oikea nimi Maurizio Lobina) – Syntynyt Astissa, Piemontessa, 30. lokakuuta 1973 – koskettimet, kitara, taustalaulu. ==Diskografia== ===Albumit=== * Crash Test 01 (2006) * Crash Test 02 (2008) ===Singlet=== * "In the City" (2006) * "Per Sempre" (2007) * "Un'altra Come Te" (2008) * "Being Not Like You" (2009) * "Beats & Sweat" (2009) ===EPt=== * Club Test 01 (2008) * Club Test 02 (2009) ==Remixit== *Vasco Rossi - Basta Poco (2007) *Zucchero - Un Kilo (2007) *Il Genio - Pop Porno (2009) *Pandora - Kitchy Kitchy (2009) ==Yhteistyöt== *Alexia - We is the Power (2009) ==Aiheesta muualla== * Virallinen Bloom 06 kotisivu * Virallinen Bloom 06 MySpace * Bloom 06 Fanklubi Luokka:Italialaiset yhtyeet
Battle

Battle on noin asukkaan kaupunki ja kunta (civil parish) East Sussexin kreivikuntaan kuuluvassa Rotherin hallintopiirissä Kaakkois-Englannissa. Kuuluisa Hastingsin taistelu käytiin kaupungin alueella sijaitsevalla Senlac Hillillä vuonna 1066. Paavi määräsi Vilhelm Valloittajan rakentamaan taistelukentälle Battlen luostarin hyvitykseksi henkien menetyksestä. Luostari rakennettiin vuosina 1070–1094 ja vihitiin käyttöön 1095. Kerrotaan, että kuningas Harald sai surmansa sen pääalttarin kohdalla. Popyhtye Keane on kotoisin Battlesta. == Lähteet == == Aiheesta muualla == Luokka:Asutut paikat East Sussexissa Luokka:Englannin kaupungit Luokka:Englannin kunnat
Kauna 2

Kauna 2 () on vuonna 2006 ensi-iltansa saanut Takashi Shimizun ohjaama kauhuelokuva. Elokuva on jatko-osa vuoden 2004 Kaunalle, joka perustuu japanilaiseen Ju-On: The Grudge -elokuvaan. Elokuvan pääosissa esiintyvät Sarah Michelle Gellar ja Amber Tamblyn. == Juoni == Karenin polttamasta Kayakon talosta kiertää huhu elävistä kuolleista. Koululaiset Vanessa ja Miyuki päättävät kiusata uutta koulutoveriaan Allisonia johtamalla tämän Kayakon taloon ja sulkemalla kaappiin, josta pääsee ullakolle. Kun Allison huutaa ja itkee, Vanessa ja Miyuki aikovat avata kaapin ja ottaa pelokkaasta Allisonista valokuvan, mutta ovi ei aukea. Kayako ryömii kohti Allisonia ullakolta, jolloin Allison panikoituu, riuhtoo oven auki ja pakenee. Karenin äiti huolestuu kuullessaan tyttärensä olevan sairas ja lähettää tämän siskon Aubreyn hakemaan Karenin sairaalasta. Karen väittää Aubreylle, että hänen polttamassaan talossa on jotain todella pelottavaa, mutta kukaan ei usko häntä. Aubrey tapaa Eason-nimisen toimittajan, joka on kiinnostunut Kayakon riivaamasta talosta. Kayako ilmestyy Karenin luokse sairaalaan ja pudottaa tämän katolta. Aubrey ja Eason näkevät, kun Karen putoaa kadulle. Eason näkee Kayakon Karenin päällä, mutta Aubrey ei, sillä tämä ei ole käynyt ”murhatalossa”. Aubrey päättää saada selville kaiken talosta, ja ottaa Easonin avukseen. Allison, Vanessa ja Miyuki käyvät koulukuraattorilla, koska Allison on kertonut kuraattorille tapahtumista. Kayako ja Toshio pelottelevat tyttöjä. Tyttöjen pukuhuoneen suihkukopissa Vanessa näkee outoja mustia hiuksia ja pukutilassa Kayakon. Miyuki taas on poikaystävänsä kanssa hotellihuoneessa, jonne Kayako ilmestyy tappamaan Miyukin. Poikaystävä ei huomaa mitään ja sanoo kaikille Miyukin vain kadonneen. Kayako tappaa myös Vanessan. Allison muuttaa pelon vallassa pois. Aubrey ja Eason selvittävät Kayakon menneisyyttä tämän äitiä apuna käyttäen. Eason ja Kayakon äiti kuolevat. Aubrey menee Kayakon taloon ja huutaa tälle. Kayako näyttää hänelle Karenin joka menee yläkertaan etsimään jo kuollutta Dougia. Kayako laittaa Aubreyn kuolemaan samalla tavalla kuin hän itse, miehensä käsiin. Allisonin uudessa asuinympäristössä asuu utelias poika, joka ihmettelee oudosti käyttäytyvää valkohuppuista naapuriaan. Kayako vainoaa yhä Allisonia. Eräänä yönä poika kuulee outoja ääniä naapurista ja menee käytävälle ja kohtaa Allisonin, jota hän yrittää rauhoitella. Allisonin hupusta ilmestyvät Kayakon kädet, jotka imaisevat tytön tyhjyyteen. == Näyttelijät == Luokka:Yhdysvaltalaiset kauhuelokuvat Luokka:Vuoden 2006 yhdysvaltalaiset elokuvat Luokka:Takashi Shimizun ohjaamat elokuvat Luokka:Elokuvat koulusta ja koulutuksesta
Mitsubishi Lancer WRC

Mitsubishi Lancer WRC oli Mitsubishi Motorsin ensimmäinen ja toistaiseksi ainoa WRC-luokan ralliauto. Auto kilpaili ensimmäistä kertaa Sanremon rallissa 2001, mutta osoittautui pettymykseksi. Kauden 2002 jälkeen talli vetäytyi kehittämään autoa vuoden 2003 ajaksi ja palasi vuoden 2004 MM-sarjaan uusitulla WRC:llä. Kaudella 2005 autosta tuli taas uusi kehitysversio, ja Gianluigi Galli jopa johti Turkin rallia hetken Mitsubishi Lancer WRC05:llä. Kauden 2005 jälkeen Mitsubishi lopetti tehdastoiminnan ja näin vuoden 2005 malli jäi toistaiseksi viimeisimmäksi Lancer WRC:ksi. Tämän jälkeen Lancer WRC on ollut useiden yksityistallien kalustona, ja Daniel Carlsson ajoi Ruotsin rallissa kolmanneksi Mitsubishillä. ==Mitsubishi Lancer WRC05:n tekniset tiedot== Moottori * moottorin malli: 4G63 * 4 sylinteriä * 16 venttiiliä * DOHC turboahdettu * tilavuus: 1996 cc * maksimiteho: 300 PS / 5500 rpm * maksimivääntö: 550 Nm / 3500 rpm * huippunopeus: 190-220 km/h, riippuen vaihteiston välityksistä Mitat * pituus: 4360 mm * leveys: 1800 mm * akseliväli: 2600 mm * paino: 1230 kg * polttoainetankki: 90 l == Katso myös == * Mitsubishi Lancer * Mitsubishi Lancer Evolution Lancer WRC Luokka:WRC-autot
Chyler Leigh

Chyler Leigh (s. Chyler Leigh Potts 10. huhtikuuta 1982 Charlotte, Pohjois- Carolina, Yhdysvallat) on yhdysvaltalainen näyttelijä, laulaja ja malli, joka tunnetaan parhaiten Greyn anatomia -televisiosarjan Lexie Greynä ja Supergirl- televisiosarjan Alex Danversina. Leigh syntyi Charlottessa, mutta varttui Virginia Beachilla, josta hän muutti 12-vuotiaana äitinsä kanssa Miamiin, Floridaan. Ollessaan kahdeksannella luokalla Chyler alkoi työskennellä mallina. Hän siirtyi kuitenkin pian näyttelemiseen ja esiintyi paikallisissa televisiomainoksissa ja nuortenohjelmissa. Leigh oli yksi vuonna 2001 ensi- iltansa saaneen Not Another Teen Movien päänäyttelijöistä. Hän myös esiintyi Marilyn Mansonin ”Tainted Love” -musiikkivideolla. Vuonna 2002 hän oli mukana televisiosarjoissa Girls Club ja 80’s Show. Syksyllä 2005 Leigh esiintyi lyhyeksi jääneessä Reunion-televisiosarjassa. Hän vieraili Greyn anatomiassa kolmannella kaudella esittäen Meredith Greyn siskopuolta Lexietä, ja hahmo vakinaistettiin neljännelle kaudelle. Leigh poistui sarjasta kahdeksannella tuotantokaudella hahmon kuoltua lento-onnettomuudessa. Chyler Leigh avioitui 20. heinäkuuta 2002 näyttelijä Nathan Westin kanssa, ja heillä on kolme lasta: (s. 2003, 2006 ja 2009). == Lähteet == == Aiheesta muualla == * * * * Chyler Leigh Instagram Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset mallit Luokka:Vuonna 1982 syntyneet Luokka:Elävät henkilöt
Erkki Kaila (muusikko)

Erkki Kaila (s. 9. syyskuuta 1976) on turkulaisen The Crash -yhtyeen rumpali. Kaila on opiskellut Turun yliopistossa tietojenkäsittelytiedettä. Kaila työskentelee Turun yliopiston Tietotekniikan laitoksella yliopistonlehtorina. Luokka:Suomalaiset rockrumpalit Luokka:Vuonna 1976 syntyneet Luokka:Elävät henkilöt
Education for Death

Education for Death: The Making of the Nazi on vuonna 1943 valmistunut piirretty sotapropagandaelokuva, jonka tuotti The Walt Disney Company ja julkaisi RKO Radio Pictures. Lyhytelokuvan ohjaajana toimi Clyde Geronimi ja animaattorina etupäässä Ward Kimball. Education for Death perustuu löyhästi Gregor Ziemerin kirjaan, jonka kansikuva näkyy elokuvan alussa. Elokuva kertoo saksalaisesta Hans-pojasta, josta kasvaa natsikoulutuksen myötä säälimätön sotilas. Elokuvassa esiintyvä dialogia on puhuttu saksaksi ilman tekstityksiä, mutta Art Smithin esittämä kertoja kääntää keskustelut pääpiirteissään. Elokuvassa kuullaan Adolf Hitlerinkin ääntä. Education for Death ei ollut The Walt Disney Companyn ainoa natsivastainen elokuva, vaan esimerkiksi Der Fuehrer’s Facessa Aku Ankka työskentelee natsien ammus- ja pommitehtaalla. Elokuvaa ei esitetty enää toisen maailmansodan jälkeen. Se palasi luvallisesti julkisuuteen vasta vuonna 2004 DVD-kokoelmassa Walt Disney Treasures: Walt Disney on the Front Lines. == Aiheesta muualla == * Ilmaiseksi katsottava Education for Death IFILMin sivuilla Luokka:Disneyn animaatioelokuvat Luokka:Vuoden 1943 yhdysvaltalaiset elokuvat Luokka:Yhdysvaltalaiset lyhytelokuvat Luokka:Propagandaelokuvat Luokka:Clyde Geronimin ohjaamat elokuvat Luokka:Propaganda Yhdysvalloissa
Fountains Abbey

Fountains Abbey on osaksi raunioitunut sisterssiläinen luostari Englannissa, Yorkshiren pohjoisosassa lähellä Riponin kaupunkia. Sen perustivat vuonna 1132 kolmetoista benediktiinimunkkia, jotka lähtivät Yorkin Pyhän Marian luostarista etsimään askeettisempaa elämää. Heistä tuli kolme vuotta myöhemmin sisterssiläisiä. Sisterssiläisten sääntöjen mukaan he viettivät karua elämää, olivat pitkiä aikoja puhumatta ja pukeutuivat värjäämättömästä lampaanvillasta kudottuihin karkeisiin asuihin, joista saivat lisänimen "valkeat veljet". Sisterssiläiseen luostarijärjestykseen kuuluvat maallikkoveljet, usein lukutaidottomia paikallisia asukkaita, jotka harjoittavat normaaleita maatalous- ja käsityöammatteja luostarissa ylöspitoa vastaan. Heidän avullaan Fountains Abbey kehittyi yhdeksi Englannin vauraimmista luostareista, jolla oli suuret lammaslaumat, lyijykaivos, kivilouhos ja hevossiittola. Alun perin askeettista sisterssiläisarkkitehtuuria noudattaneita rakennuksia ehostettiin koristeellisempaan suuntaan. Luostari oli toiminnassa kunnes Henrik VIII määräsi luostarien omaisuuden valtiolle 1539, minkä jälkeen luostari ja sen yli 200 hehtaarin maat myytiin yksityiselle Sir Richard Greshamille, jonka perhe ylläpiti maatilaa useiden sukupolvien ajan. 1600-luvun vaihteessa tila myytiin Stephen Proctorille, joka rakennutti sinne Fountains Hall -kartanon. Sen rakennustöissä käytettiin osittain materiaalia luostarin raunioista. Jo 1500-luvulla luostarin ikkunoista oli viety lyijy ja lasi Riponiin ja Yorkiin. Fountains Abbey on Euroopan suurin keskiaikainen raunio. Se on yhdessä läheisen Studleyn kuninkaallisen puiston kanssa Unescon maailmanperintökohde.Studley Royal Park including the Ruins of Fountains Abbey Unesco == Lähteet == == Aiheesta muualla == *Kotisivu Luokka:North Yorkshiren kirkot Luokka:Yorkshiren historia Luokka:Sisterssiläiset luostarit Luokka:Yhdistyneen kuningaskunnan luostarit Luokka:Unescon maailmanperintökohteet Yhdistyneessä kuningaskunnassa Luokka:Kivikirkot
Studleyn kuninkaallinen puisto

Studleyn kuninkaallinen puisto Yorkshiren pohjoisosassa on Unescon maailmanperintökohde yhdessä läheisen Fountains Abbeyn kanssa.Studley Royal Park including the Ruins of Fountains Abbey Unesco Se on yksi Englannin parhaiten säilyneistä yrjöjen aikaisista lammikkopuutarhoista. Sen elegantit koristelammikot, kanavat, huvimajat ja vesiputoukset on suunniteltu luomaan henkeä salpaavia näkymiä päärakennuksen ikkunoista ja eri puutarhakäytäviltä katsottaessa. Läheinen kirkko jää keskelle keskiaikaista peurapuistoa, jossa edelleen laiduntaa 500 hirvieläintä, ja joka tarjoaa suojan myös lukuisille muille kasvi- ja eläinlajeille. Puutarhan perusti John Aislabie vuonna 1718. Hänen poikansa laajensi puistoa ja osti samalla viereisen Fountains Abbeyn. == Lähteet == == Aiheesta muualla == * Kotisivu Luokka:North Yorkshiren rakennukset ja rakennelmat Luokka:Unescon maailmanperintökohteet Yhdistyneessä kuningaskunnassa Luokka:Yhdistyneen kuningaskunnan puistot
Extrawelt

Extrawelt on saksalainen tekno-vaikutteista elektronista musiikkia tuottava yhtye, jonka jäsenet ovat Arne Schauffhausen ja Wayan Raabe. Yhtyeen kaksi aiempaa projektia ovat Midi Miliz ja Spirallianz, ja yhtyeen molemmat jäsenet ovat mukana myös The Delta-yhtyeessä.http://www.myspace.com/thedeltaisback Yhtyeen ensimmäinen pitkäsoittojulkaisu oli Spirallianzin Blast Food vuonna 2000. Ensimmäinen julkaisu Midi Milizinä tapahtui, kun heidän debyyttialbuminsa Antistat julkaistiin vuonna 2001. Extrawelt-nimellä duo alkoi julkaista musiikkia vuonna 2005, alkaen Soopertrack -singlestä. Sittemmin duo on julkaissut tällä nimellä kaksi pitkäsoittoa sekä useita EP:itä ja singlejä. Yhtye on esiintynyt useissa elektronisen musiikin tapahtumissa ja festivaaleilla ympäri maailman. Suomessa yhtye esiintyi 1. huhtikuuta 2006 Kaapelitehtaalla, Helsingissä Housenation X: The Legacy -tapahtumassa. == Diskografia == === Albumit === * Schöne Neue Extrawelt (2008) * In Aufruhr (2011) * Fear Of An Extra Planet (2017) * Unknown (2018) === Albumit (Midi Miliz) === * Antistat (d.Drum, 2001) * Passages (Boshke Beats Records, 2002) * Non Standards (Gravity Plus Records, 2005) === Singlet & EP:t (Midi Miliz)=== * Starkstrom, 2000 * Rent-A-Plant / Good Time, 2000 * Nüt / Info, 2001 * Passage One, 2002 * Passage Two, 2002 * Passage Three, 2002 * No Exit / Aeromode, 2002 * Flip, 2003 * The Remixes, 2003 * No Alibi EP, 2004 * Qubic Loops Remixes, 2004 * Crsh EP, 2007 == Lähteet == == Aiheesta muualla == * Yhtyeen viralliset kotisivut * Extrawelt Discogs.comissa * Midi Miliz Discogs.comissa Luokka:Psytrance-tuottajat Luokka:Saksalaiset elektronisen musiikin yhtyeet
Non Standards

Non Stardards on Midi Milizin kolmas studioalbumi, joka julkaistiin toukokuussa 2005. == Kappaleet == # "Dos Canones" – 7:17 # "10,000 Watts" – 6:49 # "Trance Function" – 6:13 # "Illusiveness Of The Witness" – 6:52 # "Feet In The Air" – 5:16 # "Trebel Rebel" – 6:26 # "Speaker Sneaker" – 7:10 # "Nick Jacholson" – 6:03 # "Supersymmetry" – 6:36 # X-Dream – "Psychomachine (Midi Miliz' Punked Remix)" – 7:39 == Aiheesta muualla == * Non Standards Discogs.comissa Luokka:Midi Milizin albumit Luokka:Vuoden 2005 albumit
Jay-Jay Okocha

Augustine Azuka "Jay-Jay" Okocha (s. 14. elokuuta 1973 Enugu, Nigeria) on nigerialainen jalkapalloilija, pelipaikaltaan keskikenttäpelaaja. Hän on lopettanut uransa. Okocha oli yksi kaikkien aikojen teknisimmistä jalkapalloilijoista. Hänen pallonhallintansa oli loistavaa ja hän osasi käyttää maagisia harhautuksiaan oikeissa paikoissa. == Ura == Okocha edusti urallaan seuratasolla Eintracht Frankfurtia, Fenerbahçea, Paris Saint- Germainia, Boltonia ja Qatar Sports Clubia. Nigerian maajoukkueessa hän pelasi vuosina 1993-2006 74 ottelua ja teki niissä 12 maalia. Okocha edusti maataan MM-kisoissa vuosina 1994, 1998 ja kapteenina 2002 sekä useissa Afrikan- mestaruuskilpailuissa. Hän oli myös voittamassa olympiakultaa Nigerian joukkueessa vuoden 1996 kesäolympialaisissa. Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta. == Lähteet == Luokka:Nigerialaiset jalkapalloilijat Luokka:Nigerialaiset olympiavoittajat Luokka:FIFA 100 Luokka:Vuonna 1973 syntyneet Luokka:Elävät henkilöt
Taproot

Taproot on vuonna 1997 perustettu nelihenkinen nu metal -yhtye Ann Arborista, Michiganista. Se on saavuttanut tunnettavuutta nu metal -piireissä ja kiertänyt muun muassa Linkin Parkin ja Kornin kanssa. Taproot lähetti vuonna 1998 ensimmäisen demonsa Fred Durstille, joka tarjosi yhtyeelle levytyssopimusta Interscope Recordsin kanssa. Levy-yhtiö vaihtui kuitenkin pian Atlantic Recordsiin. Taprootin esikoisalbumi oli Gift, joka ilmestyi kesäkuussa 2000. Single "Headbangers Ball" esitettiin myös MTV2:n Headbangers Ball -show'ssa. Samana vuonna yhtye esiintyi Ozzfestillä. Taproot vietti seitsemän kuukautta Los Angelesissa äänittämässä Giftin seuraajaa. Albumi Welcome nousi ilmestyessään lokakuussa 2002 Billboard 200 -listan seitsemännelletoista sijalle. Kappale "Poem" pääsi Mainstream Rock Tracks -listan viidenneksi. Welcome on Taprootin tähän mennessä kaupallisesti menestynein albumi. Esiinnyttyään Disturbedin Music as a Weapon Tour -kiertueella ja tehtyään kiertueen Euroopassa Taproot piti kahden vuoden tauon. Taproot julkaisi vuonna 2005 kolmannen albuminsa, Blue-Sky Researchin. Sen julkaisun yhteydessä yhtye piti kiertueen Evans Bluen ja From Satelliten kanssa. Levytyssopimus Atlantic Recordsin kanssa loppui 2006. == Jäsenet == * Stephen Richards - laulu, kitara (1997-) * Mike DeWolf - kitara (1997-) * Phil Lipscomb - basso (1997-) * Dave Coughlin - rummut (2013-) === Entiset jäsenet === * Jarrod Montague - rummut (1997-2008) * Nick Fredell - rummut (2008-2013) == Diskografia == === Albumit === * * * * * * * === Singlet === * * * * * * * * * * * * * Lisäksi yhtye julkaisi alkuaikoinaan omakustanteet ...Something More Than Nothing (1998) ja Upon Us (1999). == Aiheesta muualla == * Viralliset sivut Luokka:Yhdysvaltalaiset metalliyhtyeet Luokka:Yhdysvaltalaiset nu metal -yhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit
Jorma Valjakka

Jorma Henrik Valjakka (s. 12. heinäkuuta 1962 Espoo) on suomalainen oboisti ja säveltäjä, Jouko Teikarin ja Olli Kortekankaan oppilas. Valjakka opiskeli oboensoittoa Helsingin lisäksi Lontoossa ja Hannoverissa. Hän opiskeli myös sävellystä Olli Kortekankaan johdolla. Vuonna 1988 hän voitti Uudessakaupungissa Crusell-viikon yhteydessä järjestetyn Crusell- oboekilpailun. Hän on soittanut Turun kaupunginorkesterissa, Espoon kaupunginorkesterissa ja Radion sinfoniaorkesterissa. Hän opettaa Sibelius- Akatemiassa.Jorma Valjakka. Radion sinfoniaorkesteri. Valjakka soitti oboesoolon Esa-Pekka Salosen Mimo II -teoksen kantaesityksessä vuonna 1992. Hän on myös toiminut kamarimuusikkona ja säveltänyt teoksen Three Fables sekä muita teoksia, joissa kaikissa on mukana oboe.http://www.turunsanomat.fi/kulttuuri/?ts=1,3:1005:0:0,4:5:0:1:1999-08-06,104:5:31523,1:0:0:0:0:0: Jorma Valjakan isä on arkkitehti Ilmo Valjakka.Kuka kukin on 2007, s. 1076. Helsinki 2006. ISBN 951-1-20606-0 == Lähteet == Luokka:Suomalaiset oboistit Luokka:Suomalaiset taidemusiikin säveltäjät Luokka:Vuonna 1962 syntyneet Luokka:Elävät henkilöt Luokka:Ylen henkilöstö
Kullervo Kojo

Kullervo Aarre Veikko Kojo (s. 17. kesäkuuta 1954 Pori) on suomalainen klarinetisti. Kojo opiskeli Sibelius-Akatemiassa, jossa hän suoritti diplominsa 1985 opettajanaan Sven Lavela. Hän jatkoi opintojaan ulkomailla muun muassa Roomassa, Lontoossa ja New Yorkissa opettajinaan muun muassa Vincenzo Mariozzi, John McCaw ja Stanley Drucker. Hän on soittanut Porin kaupunginorkesterissa (1965–1974), Radion sinfoniaorkesterissa (1974-2014), Savonlinnan oopperajuhlien orkesterissa ja Suomalaisessa kamariorkesterissa. Kojo on kantaesittänyt useita teoksia, kuten Eero Hämeenniemen Three Nocturnesin, Esa-Pekka Salosen Nachtliederin, Vladimir Agopovin Sonaatin ja Herman Rechbergerin KV 622 II bis:n. Hän on myös toiminut Sibelius-Akatemian opettajana ja lehtorina sekä monissa muissa musiikkioppilaitoksissa ja kesäleireillä. Hän on esiintynyt kamarimuusikkona ja solistina tärkeimmillä musiikkijuhlilla sekä eri orkesterien kanssa muun muassa RSO:n Sveitsin kiertueella. Hän on toiminut myös Suomen Klarinettiseuran puheenjohtajana. Seuran kunniajäsen vuodesta 2000 ja Suomen Sinfoniaorkesterit ry:n hopeinen ansiomerkki vuonna 2002. Kojon levyttämiin teoksiin kuuluu muun muassa Einar Englundin ja Carl Nielsenin klarinettikonserttoja. Myös levytys Modern Clarinet pianisti Juhani Lagerspetzin kanssa. Soittanut kamarimusiikkia 60-luvulta asti muun muassa Järvenpää-kvintetti, Sonus-yhtye, Radius-kvintetti ja viimeisin Joko?-yhtyehttp://www.yle.fi/rso/show_page.php?page=599&cmd;=musician&ID;=72ℴ=abc. == Lähteet == ==Kirjallisuutta== * Luokka:Suomalaiset klarinetistit Luokka:Ylen henkilöstö Luokka:Vuonna 1954 syntyneet Luokka:Elävät henkilöt
Beretta 1918

Beretta 1918 on Tuillio Marengonin Italiassa vuonna 1917 Villar Perosa -konepistoolin pohjalta suunnittelema konepistooli. Se oli Italian armeijan palveluskäytössä vuoden 1917 joulukuusta toisen maailmansodan alkupuolelle. Ainoastaan sarjatulta ampuvan aseen lipaskuilu on Villar Perosan mukaisesti sijoitettu aseen päälle. Aseen tukkina käytettiin M1891 Paraviccini-Carcano -kiväärin Moschetto Mo.91 da Cavalleria -karbiinin tukkia ja konepistooli oli myös varustettu kyseisestä aseesta peräisin olevalla piippuun saranoidulla kiinteällä piikkipistimellä. Mahdollisesti tavoitteena oli valmistuksen yksinkertaistamisen lisäksi tehdä konepistooli tavallisen karbiinin näköiseksi, ja näin suojata sen käyttäjää vihollisen huomiolta.http://www.comandosupremo.com/M1918.html Ensimmäisen maailmansodan jälkeen Italian armeija käytti Beretta 1918 -konepistooleja 1930-luvulla Espanjan sisällissodassa, Abessinian valloituksessa ja vielä Libyassa vuonna 1941. == Lähteet == ==Aiheesta muualla== * http://www.comandosupremo.com/M1918.html Luokka:Konepistoolit Luokka:Ensimmäisen maailmansodan sotilaskalusto
Etelä-Libanonin armeija

Etelä-Libanonin armeija eli Vapaan Libanonin armeija (, , ) oli Israelin rahoittama palkka-armeija tai kodinturvajoukko, jonka tehtävänä on ollut toisaalta estää šiiamuslimien Amal-taistelujärjestöä ja palestiinalaisia hyökkäämästä Israeliin ja toisaalta puolustaa paikallisia kyliä. SLA:ta ei ole koskaan tunnustettu kansainvälisesti viralliseksi armeijaksi, minkä vuoksi Yhdistyneet kansakunnatkin on käyttänyt siitä nimitystä ”de facto forces” eli tosiasiassa olevat joukot. Niiden pääpaikkana oli Marjayoun. Etelä-Libanonin armeija nousi Suomessa uutisotsikoihin kesäkuussa 1985 sen kaapattua 25 UNIFIL-rauhanturvaoperaatioon osallistunutta suomalaissotilasta. Vangittujen joukossa oli suomalaispataljoonan komentaja eversti Venni Hakala. Kaappaus sai alkunsa suomalaisten suorittamasta valehyökkäyksestä ja vangitsemiseksi naamioidusta operaatiosta, jolla he yrittivät pelastaa 11 SLA:sta Amal- järjestön riveihin loikannutta taistelijaa. SLA vaati loikkareiden palauttamista uhaten muussa tapauksessa ampua suomalaiset panttivankinsa, joista pääosa siirrettiin SLA:n päämajaan Marjayouniin. Israel syytti suomalaisia puolueellisuudesta, mutta YK:n tutkimuskomission mukaan suomalaiset olivat toimineet täysin oikein. Suomalaiset vapautettiin lopulta tiiviiden neuvottelujen tuloksena viikon kestäneen vankeuden jälkeen. Neuvotteluihin osallistuivat Israelin pää- ja ulkoministerit sekä YK:n silloinen apulaispääsihteeri Brian Urquhart. Mitä-Missä-Milloin, Kansalaisen vuosikirja 1986, s. 78–79. Helsinki: Otava, 1985. ==Lähteet== Luokka:Libanonin historia luokka:Israelin historia Luokka:Asevoimat Luokka:Arabien–Israelin konflikti
Custódio Castelo

Custódio Castelo (s. 1966) on portugalilainen kitaristi ja lauluntekijä. Hän opiskeli klassista kitaraa ja sävellystä Lissabonissa. Castelo on toiminut säestäjänä useille fadolaulajille, kuten Cristina Brancolle ja Marizalle. Hänen ensimmäinen sooloalbuminsa oli Tempus (2003). Castelo on esiintynyt useilla kansainvälisillä festivaaleilla mm. Belo Horizontessa, Philadelphiassa, Perthissä ja Rabatissa http://www.melomusic.nl/pub/artists/castelo/nl.htm. == Lähteet == Luokka:Portugalilaiset kitaristit Luokka:Portugalilaiset lauluntekijät Luokka:Fadomuusikot Luokka:Vuonna 1966 syntyneet Luokka:Elävät henkilöt
Elias Murr

thumb|180px Elias Murr () (s. 1962 Bteghrine) on libanonilainen poliitikko. Hän on toiminut maansa puolustusministerinä, varapääministerinä ja sisäministerinä vuosina 2002-2011. Hän on ortodoksi, ja hänen on katsottu kuuluvan syyrialaismielisiin libanonilaispoliitikkoihin, vaikkakin hän oli Syyrian kiivasti vastustaman Fuad Sinioran hallituksen jäsen. Monet syyriamieliset pitävät häntä petturina, koska hän ei eronnut hallituksesta Syyrian ja Hizbollahin niin käskiessä. Hän on Libanonin entisen varapääministeri ja sisäministeri Michel Murrin poika sekä Libanonin entisen presidentin Émile Lahoudin vävy. Murr haavoittui pommi-iskussa 12. heinäkuuta 2005 Antelias-nimisessä kaupungissa, joka on Beirutin esikaupunki ja valtaosin kristittyjen asuinalue. Poliisin mukaan iskussa kuoli yksi ja haavoittui tusina ihmistä. Hän syytti iskusta Syyriaa. == Lähteet == ==Aiheesta muualla== *naharnet.com: NewsDesk Luokka:Libanonilaiset poliitikot Luokka:Vuonna 1962 syntyneet Luokka:Elävät henkilöt